კინგსტონის სიმფონიური ორკესტრი

კინგსტონის სიმფონიური ორკესტრი (KS) — კანადური ორკესტრი, რომელიც მდებარეობს კინგსტონში, ონტარიოში. 2014 წლიდან სიმფონიური ორკესტრის მთავარი დირიჟორია ევან მიტჩელი. ანსამბლი თავისი კონცერტების უმეტესობას მართავს დიდ თეატრში (The Grand Theatre)."Kingston Symphony". The Canadian Encyclopedia.

ისტორია
ორკესტრი დაარსდა 1953 წელს სახელწოდებით „კინგსტონის ახალი სიმფონიური ასოციაცია“. პირველი მთავარი დირიჟორი იყო გრეჰემ ჯორჯი. 1954 წლის 12 აპრილს დიდ თეატრში კინგსტონის საგუნდო საზოგადოებასთან და ბარიტონ ჯეიმს მილიგანთან ერთად გრეჰე ჯორჯიმ უხელმძღვანელა ორკესტრის სადებიუტო კონცერტს, სადაც შესრულდა იოზეფ ჰაიდნის „შექმნა“. პირველი სამი წლის განმავლობაში ორკესტრი წელიწადში მხოლოდ ორ კონცერტს მართავდა, მაგრამ 1957 წლიდან კონცერტების რაოდენობა თანდათანობით გაიზარდა.

მთავარი დირიჟორები შემდეგი რამდენიმე წლის განმავლობაში იყვნენ უილიამ ჰილი (1957-1959) და ედუარდ ბარტლეტი (1960-1965).  1963 წელს ანსამბლს კინგსტონის სიმფონიური ორკესტრი ეწოდა ახალი ქოლგა ორგანიზაციის, კინგსტონის სიმფონიური ასოციაციის შექმნასთან ერთად. ზოგიერთი კონცერტი ტარდებოდა კინგსტონის სახარების ტაძარში.

1965 წელს ალექსანდრ ბროტი მოიწვიეს დირიჟორად, და მისი მოღვაწეობის პერიოდში ორკესტრმა შეძლო დაექირავებინა რამდენიმე პროფესიონალი სიმებიანი და ჩასაბერი საკრავების შემსრულებელი. კინგსტონის ახლად განახლებული დიდი თეატრი გახდა ორკესტრის მთავარი საკონცერტო ადგილი.

1982 წელს ბრაიან ჯექსონი დაიქირავეს დირიჟორად და ამ პოსტზე დარჩა 1991 წლამდე. ამ დროისთვის სიმფონიური ორკესტრი წელიწადში დაახლოებით თორმეტ კონცერტს მართავდა.

1992 წელს გლენ ფასტი გახდა დირიჟორი. მისი ხელმძღვანელობით, KS-მა გადაინაცვლა კანადელი კომპოზიტორების ახალი ნაწარმოებების შესრულებისკენ. ორკესტრმა მსოფლიო პრემიერაზე შეასრულა ჩან კა ნინის ვიოლინოს კონცერტი (1998); მარიან მოზეტიჩის ფორტეპიანოს კონცერტი (2000); სრულ ირვინგ გლიკის ბოლო ნაწარმოები, „ესაია“ (2002); ჯონ ბერჯის კლარნეტის კონცერტი (2004); იშტვან ანჰალტის „აბრაამის კარვები“ (2005); და პიტერ პოლ კოპროვსკის „სიყვარულის გობელენები: სიმფონია სოპრანოსა და ორკესტრისთვის“ (2007).

ფასტი სიმფონიურ ორკესტრში მოღვაწეობდა 2014 წლამდე, როდესაც ევან მიტჩელი გახდა დირიჟორი.

რესურსები ინტერნეტში
 Kingston Symphony Orchestra website

სქოლიო

კატეგორია:სიმფონიური ორკესტრი
კატეგორია:ორკესტრები